Ресей су жіберді: Оралға су басу қаупі төнді
"Ресей су жіберді: Оралға су басу қаупі төнді" | "https://abai.kz/post/181824"
TITLE: Ресей су жіберді: Оралға су басу қаупі төнді
URL: https://abai.kz/post/181824
META: "Ресей су жіберді: Оралға су басу қаупі төнді" | "https://abai.kz/post/181824"
DATE: 03.04.2024
AUTHOR(s): Abai.kz.
TOTAL WORDS: 286
TEXT: Орал тұрғындарын эвакуациялау басталды. «Бүгін Орал қаласында сағат 18:00-ден кейін «Самал », «Вагонник » тұрғын алабын эвакуациялау басталды », - делінген хабарламада. Блогер Вадим Колодиус дрон арқылы түсірген кадрларын көрсетті. Бейнежазбалардан «Самаладағы» кейбір үйлердің су астында қалғанын көруге болады. «Орал апталығы» сайты судың бөгетке жақындағанын жазып, дабыл қағуда. Су қалалық саябақтың аумағына кірді. «Самал» және д/т вагон, жидек, «Звездочка» тұрғын алаптарының тұрғындары эвакуациялық пункттерге кетеді. «Менің қалам» басылымы бұған дейін Орал өзенінің жағалауының бір бөлігі су астында қалғанын жазған. Тек өткен тәулікте өзендегі су бір метрге көтерілді. Газебо мен орындықтар су астында қалды. Плиталар мен төсеніштер — құлап кетті. Жалпы БҚО-да 4525 адам эвакуацияланды, оның ішінде 1771 бала. Қауіпсіз орындарға 1425-тен астам ірі қара мал, 2004 бас ұсақ мал және 33 бас жылқы айдалды. Барлығы 764 мың м3 астам еріген су сорылды, 161 мыңнан астам қап төселді. «Шыңғырлау », «Жақсыбай », «Олент », «Бұлдырты » өзендеріндегі су деңгейінің артуы нәтижесінде 4 ауданның 9 ауылындағы тұрғын үйлерді су басқан. Барлығы 515 тұрғын үй су астында қалды », – деп хабарлады облыстық ТЖД. Қазір жағдайды мемлекеттік орган өз бақылауына алып отыр. «Азаттық радиосының» жазуынша, Қазақстанда биыл көктемде тасқын қаупі төніп, төтенше жағдай режимін жариялаған алғашқы аймақ – Батыс Қазақстан облысы. Орал қаласы маңындағы ауылдар мен саяжай алабының халқы қауіпті аймақтан көшірілді. Адамдар тек құжаттары мен азын-аулақ киімін ғана алып үлгерген. Ал үйлері түгелдей дерлік су астында қалды. Бірақ таяу арада су деңгейі тағы көтерілуі мүмкін. Өйткені Ресей Орынбор облысындағы Ирикла (Ирекле) су қоймасынан артық суды ағыза бастаған. «Бастауын Ресей Федерациясы аумағынан алатын бес трансшекаралық өзен суының деңгейі көтеріліп келеді. Соның салдарынан «Жаңақала» мен «Қазталов» аударындағы «Қараөзен» мен «Сарыөзенде» су деңгейі көтеріледі. «Шаған» мен «Деркөлге» де қауіп төнді. Жайық өзенінің деңгейі көтерілді», - деп жазылған БҚО әкімдігінің хабарламасында. Abai.kz.
